ஆர். முத்துசாமி
{{தகவற்சட்டம் நபர்
 |name = ஆர். முத்துசாமி
 |image = Rmuthusamy.jpg
 |image_size = 160px
 |birth_name = 
 |birth_date = [[ஜனவரி 5]], [[1926]]
 |birth_place = [[நாகர்கோவில்]], [[தமிழ்நாடு]]
 |death_date = {{Death date and age|1988|6|27|1926|1|5}}
 |death_place = [[கொழும்பு]], [[இலங்கை]]
 |death_cause =
 |resting_place =
 |resting_place_coordinates =
 |residence = 
 |nationality =
 |other_names =
 |known_for = சிங்களத் திரப்பட இசையமைப்பாளர்
 |education =
 |employer =
 | occupation = இசையமைப்பாளர்
 | title =
 | religion=
 | spouse=நீலியா பெரேரா
 |children=[[மு. மோகன்ராஜ்|மோகன்ராஜ்]], சித்துராங்கி, பிரசன்னவதனி, கீர்த்திகா
 |parents=ராமையா பாகவதர்
 |speciality=
 |relatives=
 |signature =
 |website=
 |}}
 '''ஆர். முத்துசாமி''' (''R. Muthusamy'', சனவரி 5, 1926 - சூன் 27, 1988) ஈழத்து இசையமைப்பாளர், பாடகர். 225 தமிழ் மற்றும் [[சிங்களம்|சிங்கள]]த் திரைப்படங்களுக்கு இசையமைத்திருக்கிறார்.&lt;ref name=ST&gt;{{cite web|url=http://sundaytimes.lk/020623/tv/2.html |title=Immortal Muttusamy|date= |publisher=சண்டே டைம்சு|accessdate=5 சூலை 2016}}&lt;/ref&gt; இந்தப் படங்களில் இடம்பெற்ற சில பாடல்கள் இசைத்தட்டு விற்பனையில் சாதனை படைத்துள்ளன. திரைப்பட இசையில் மட்டுமின்றி [[கருநாடக இசை]]யிலும் தேர்ச்சி பெற்றவர்.&lt;ref name=DN&gt;{{cite web|url=http://archives.dailynews.lk/2010/06/26/fea15.asp|title=Incomparable master composer |publisher=டெய்லிநியூசு|date=26 சூன் 2010|accessdate=5 சூலை 2016}}&lt;/ref&gt;
 
 ==வாழ்க்கைச் சுருக்கம்== 
 ராமையா ஆசாரி முத்துசாமி என்ற இயற்பெயர் கொண்ட ஆர் முத்துசாமி [[தமிழ்நாடு|தமிழ்நாட்டில்]], [[நாகர்கோவில்]] என்ற ஊரில் ராமையா பாகவதர் என்பவருக்குப் பிறந்தார். தந்தை ஒரு இசையமைப்பாளர்.&lt;ref name=DN/&gt;
 
 சிறு வயதிலேயே முத்துசாமி இசையில் ஆர்வம் கொண்டிருந்தார். தந்தை அவருக்கு குட்டி [[வயலின்]] ஒன்றை மகனுக்கு வாங்கிக் கொடுத்தார். 10 வயதாகும் போது வயலினில் ஓரளவு தேர்ச்சி பெற்றார். அதன் பின்னர் மேலும் பயிற்சி பெற்று [[சென்னை]]யில் நடைபெற்ற இசை நிகழ்ச்சிகளில் வயலின் வாசிக்க சந்தர்ப்பங்கள் கிடைத்தன.&lt;ref name=DN/&gt;
 
 ==திரைப்படங்களில்==
 முதலாவது சிங்களத் திரைப்படம் ‘[[கடவுனு பொறந்துவ]]’ 1947, சனவரி 21 ஆம் திகதி இலங்கையில் வெளியிடப்பட்டது. இதன் இசையமைப்பு சென்னையிலேயே இடம்பெற்றது.&lt;ref name=DN/&gt; இப்படத்தின் இசையமைப்பாளர் ஆர். நாராயண ஐயர் முத்துசாமியை தனது உதவியாளராக ஆக்கிக்கொண்டார்.&lt;ref name=ST/&gt; இதன் தயாரிப்பாளரான [[எஸ். எம். நாயகம்]] இலங்கைக்கு வருமாறு அவரை அழைத்தார். அந்த அழைப்பை ஏற்று இலங்கைக்கு வந்த முத்துசாமி 1952 அக்டோபரில் [[இலங்கை வானொலி]]யில் சேர்ந்து கொண்டார். அங்கு டி. எஸ். மணிபாகவதரின் இசைக்குழுவில் வயலின் இசைக்கலைஞராகப் பணியாற்றினார்.&lt;ref name=DN/&gt; எஸ். எம். நாயகம் கொழும்பின் புறநகரான [[கந்தானை]]யில் 1953 இல் சுந்தர முருகன் நவகலா சவுன்ட் ஸ்டூடியோ (எஸ். பி. எம். ஸ்டூடியோ) என்ற பெயரில் திரைப்படக் கலையகம் ஒன்றை ஆரம்பித்து அதன் இசைப் பிரிவுக்கு முத்துசாமியைப் பொறுப்பாளர் ஆக்கினார்.&lt;ref name=DN/&gt;
 
 இதனையடுத்து 1953 இல் [[கே. குணரத்தினம்]] தயாரித்த ‘பிரேம தரங்கய’ படத்தின் மூலம் தனது 27வது வயதில் முத்துசாமி முதல் முதலாக இசையமைப்பாளரானார்.&lt;ref name=ST/&gt; அப்படத்தின் சிறப்பாக இசையமைத்ததற்காக தென்னிந்திய ஊடகவியலாளர்கள் சங்கம் அவருக்கு சிறந்த இசையமைப்பாளருக்கான விருதை வழங்கியது.&lt;ref name=DN/&gt;
 
 இதனையடுத்து ‘புதும லேலி’ (1953) ‘அஹங்கார ஸ்திரீய’, ‘மாதலங்’, ‘ஹித்த ஹொத்த மினிஹெக்’ ஆகிய படங்களுக்கு இசையமைத்து சிங்கள மக்களிடையே பெரும் வரவேற்பைப் பெற்றார்.&lt;ref name=DN/&gt;
 
 பிரபல இயக்குனர் [[லெஸ்டர் ஜேம்ஸ் பீரிஸ்|லெஸ்டர் ஜேம்ஸ் பீரிசின்]] &quot;சந்தேஷய&quot; படத்தில் ‘பிருதுகீசிகாரயா’ என்ற பாடல் மூலம் [[எச். ஆர். ஜோதிபால]] என்ற புதிய பாடகருக்கு முத்துசாமி வாய்ப்பளித்திருந்தார். தென்னிந்தியப் பாடகர்கள் பலர் முத்துசாமியின் இசையமைப்பில் பாடியுள்ளனர். சிங்களப் பாடகி நந்தாமாலினி ‘தருவா காகெத’ என்ற படத்தில் இவர் இசையமைத்த பாடல் மூலம் அறிமுகமானார்.&lt;ref name=DN/&gt;
 
 1972 இல் இலங்கையில் வெளிவந்த [[குத்துவிளக்கு (திரைப்படம்)|குத்துவிளக்கு]] தமிழ்த் திரைப்படத்திற்கு இசையமைத்துப் பாடியிருக்கிறார்.
 
 ==பாடகராக==
 ‘சிதக மஹிம’ என்ற படத்தில் சுஜாதா அத்தநாயக்கவுடன் இவர் பாடிய ‘மதுரயாமே’ என்ற பாடல் மிகவும் புகழ்பெற்ற பாடலாகும். 1958இல் மீண்டும் இலங்கை வானொலியில் சேர்ந்து கொண்ட முத்துசாமி மாஸ்டர் 1981 வரை 24 வருடங்கள் அந்த நிறுவனத்தில் பணியாற்றினார்.&lt;ref name=DN/&gt;
 
 ==விருதுகள்==
 *சிங்கள திரையிசைக்கு ஆற்றிய சேவையை கெளரவிக்கும் வகையில் 1956 இல் அன்றைய பிரதமர் சேர் [[ஜோன் கொத்தலாவல]] இவருக்கு கெளரவ இலங்கைக் குடியுரிமையை வழங்கினார்.&lt;ref name=DN/&gt;
 *அதிக படங்களில் இசையமைத்தமைக்காக 1974 இல் முத்துசாமிக்கு ‘தீபசிகா’ விருது வழங்கப்பட்டது.&lt;ref name=DN/&gt;
 *சிங்களப் படவுலகில் இவரது இசைப் பங்களிப்பை அங்கீகரித்த லிவியிவி அமைப்பு இவரை கெளரவித்தது.&lt;ref name=DN/&gt;
 *1987 இல் அப்போதைய பிராந்திய அபிவிருத்தி அமைச்சர் [[செல்லையா இராசதுரை|செ. இராசதுரை]] இவருக்கு ‘லயஞானவாருதி’ என்ற பட்டத்தை வழங்கினார்.&lt;ref name=thinakaran&gt;{{cite web|url=http://www.thinakaran.lk/vaaramanjari/2010/06/27/?fn=f10062710|title=அதிக படங்களுக்கு இசையமைத்த தமிழர்|date=27 சூன் 2010|publisher=தினகரன்|accessdate=29 சூலை 2017|archive-date=2012-03-22|archive-url=https://web.archive.org/web/20120322162952/http://www.thinakaran.lk/vaaramanjari/2010/06/27/?fn=f10062710|url-status=unfit}}&lt;/ref&gt;
 
 ==குடும்பம்==
 1961 அக்டோபர் 7ஆம் திகதி முத்துசாமி நீலியா பெரேரா என்ற சிங்களப் பெண்ணை திருமணம் செய்தார். முத்துசாமி மாஸ்டர் நீலியா தம்பதிகளுக்கு மூத்த மகனாகப் பிறந்தவர் [[மு. மோகன்ராஜ்]] அப்சராஸ் என்ற இசைக் குழுவை நடத்தி வருகிறார். சித்திராங்கி, பிரசன்னவதனி, கீர்த்திகா என்ற மூன்று மகள்களும் உள்ளனர்.&lt;ref name=DN/&gt;&lt;ref name=thinakaran/&gt;
 
 ==மேற்கோள்கள்==
 {{Reflist}}
 
 [[பகுப்பு:இலங்கைத் திரைப்பட இசையமைப்பாளர்கள்]]
 [[பகுப்பு:சிங்களத் திரைப்பட இசையமைப்பாளர்கள்]]
 [[பகுப்பு:1926 பிறப்புகள்]]
 [[பகுப்பு:1988 இறப்புகள்]]
 [[பகுப்பு:இலங்கைத் தமிழ் இசையமைப்பாளர்கள்]]